محسن علی (ٹی وی پروڈیوسر)

سید محسن علی (پیدائش: 1941ء - وفات: 23 مئی، 2003ء) پاکستان ٹیلی وژن کے ممتاز پروڈیوسر تھے جنہوں نے شہزوری، انکل عرفی اورجناح سے قائد جیسے مشہور و معروف ڈراموں کی پیشکش و ہدایات دیں۔

حالات زندگی 
محسن علی 1941ء کے لگ بھگ پیدا ہوئے۔ انہوں نے 1967ء میں پاکستان ٹیلی وژن سے وابستگی اختیار کی۔ ان کے مشہور ٹیلی وژن ڈراموں میں شہ زوری، کرن کہانی، انکل عرفی، تعبیر، شاہین اور جناح سے قائد کے نام سرفہرست ہیں۔

اعزازات 
حکومت پاکستان نے ان کی فنی خدمات کے اعتراف کے طور پر انہیں 14 اگست 1996ء کو صدارتی تمغا برائے حسن کارکردگی کا اعزاز اور پاکستان ٹیلی وژن کی طرف سے لائف ٹائم اچیومنٹ ایوارڈ سے بھی نوازا گیا۔

مشہور ڈرامے 
 شاہین
 جناح سے قائد
 شہزوری
 انکل عرفی
 تعبیر
 کرن کہانی

وفات 
سید محسن علی 23 مئی، 2003ء کو کراچی، پاکستان میں وفات پاگئے۔ وہ کراچی میں گلشن اقبال کے قبرستان میں آسودۂ خاک ہیں۔

حوالہ جات 

1941ء کی پیدائشیں
2003ء کی وفیات
پاکستانی مسلم شخصیات
کراچی کی شخصیات
تمغائے حسن کارکردگی وصول کنندگان